16/08/2011 | Administración LocalMunicipal
Outes
Anuncio modificación tarifas piscina 2011

Por acordo da Xunta de Goberno Local do Concello de Outes en sesión de 1 agosto de 2011 aprobouse a modificación do prezo público pola prestación de servizos na Piscina municipal climatizada de Outes. En cumprimento do disposto nos artigos 59.6 e 60 da Lei 30/1992, de 26 de novembro, de Réxime xurídico das Administracións Públicas e do procedemento administrativo común, e 47 do Real decreto Lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, procédese a publicación no BOP do texto íntegro de dito acordo: 1.- Aprobar a modificación das tarifas con arreglo ás que se esixirá o prezo público pola prestación de servizos na pisicina municipal climatizada de Outes, nos termos do disposto na cláusula 7ª do prego de cláusulas administrativas rector do contrato de concesión da piscina, que se regulará de acordo coas normas establecidas neste acordo, 2.- O prezo público regularase polas seguintes normas de xestión: De conformidade co previsto nos artigos 127 e 41 a 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, este Concello establece o prezo público pola prestación de servizos na Piscina climatizada municipal e as súas instalacións complementarias ou anexas. O prezo público regulado nesta Ordenanza constitúe unha prestación patrimonial de carácter público que se satisfará polos usuarios que voluntariamente soliciten a prestación dos servizos ou a realización de actividades desenvolvidas na Piscina climatizada municipal e as súas instalacións complementarias ou anexas. Están obrigados ó pago do prezo público as persoas físicas ou xurídicas que soliciten ou que se beneficien dos servizos prestados na Piscina municipal.1. O prezo público esixirase de acordo co seguinte cadro de tarifas: 2. Os usuarios que teñan a condición de abonados da piscina por ter aboados os prezos das tarifas 1. A e 1. B terán un desconto do 50% nos prezos dos cursos de seco e de auga (tarifas 3. A e 3. B) e no abono do ximnasio (tarifa 2.1). 1. A obriga de pago xurdirá con carácter xeral cando se inicie a prestación dos servizos correspondentes, sen perxuízo do establecido nos apartados seguintes. Non obstante, cando por causas non imputables ó demandante do servizo, este non se prestase, procederase á devolución do importe efectivamente aboado.2.- Nos prezos regulados nas tarifas 1. B), 2., 3. e 4. a obriga de pago nacerá o primeiro día de cada mes natural, agás no mes en que se solicite a alta que xurdirá o día en que se solicite a alta no servizo correspondente. Os prezos recollidos nestas tarifas non se prorratearán por períodos inferiores ó mes, agás nos supostos en que o servizo non se preste por causas non imputables ó usuario, en cuxo caso prorratearanse en función dos días naturais en que non se tivese prestado o servizo. Os prezos establecidos nas tarifas 1. A) e 1. C) esixiranse en réxime de depósito previo, que deberá ser aboado cando se solicite a prestación do servizo e en todo caso antes da iniciación do mesmo.3.- O prazo de pago das tarifas 1. B), 2., 3. e 4. será o mes natural en que xurdira a obriga de pago. Para o prazo de pagamento das restantes tarifas estarase ó establecido no apartado anterior. As débedas por impago dos prezos contemplados no artigo 4 esixiranse polo procedemento de constrinximento de acordo co disposto nos artigos 10.1 e 46.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. De acordo co disposto no artigo 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, o establecemento de novos prezos ou tarifas, así como a modificación das existentes delégase na Xunta de Goberno Local do Concello. O presente acordo entrará en vigor o 1 de xaneiro de 2008 unha vez publicado no Taboleiro de Edictos da Corporación e no Boletín Oficial da Provincia, permanecendo en vigor ata a súa modificación ou derogación.” Contra o presente acordo, que pon fin á vía adminsitrativa, poderase optar por: a) Interpoñer potestativamente recurso de reposición ante o mesmo órgano que dictou o acto, no prazo dun mes contado a partir do día seguinte ó da publicación deste acordo no Boletín Oficial da Provincia, nos termos dos artigos 116 e 117 da Lei Lei 30/1992, de 26 de novembro, de Réxime xurídico das Administracións Públicas e do procedemento administrativo común, e 52 da Lei 7/1985, de 2 de abril, de Bases de Réxime Local. b) Interpoñer directamente recurso contencioso-administrativo ante o Xulgado do contencioso-administrativo, no prazo de dous meses contados dende o seguinte ó da publicación deste acordo, de conformidade co previsto no artigo 46.1 da Lei 29/1998, reguladora da xurisdicción contencioso-adminsitrativa. Outes, 1 de agosto de 2011. O Alcalde Asdo.: Carlos E. López Crespo